Eendag was daar | Chessalee
« Die Meerkat
Sing us a song, you’re the piano man! »
18/08/2011 by Nikita Eendag was daar drie baie gelukkige katte wat met Juffrou Mollie Smit gewoon het. Op ‘n dag was gryskat bitter ongelukkig. Al die glans was uit sy oë en hy het baie droewig en trietsig gevoel. Selfs die spin in sy keel het stom geword. Die swartkat en gemmerkat het baie bekommerd geraak en gewonder wat hulle kon doen om gryskat weer gelukkig te kry. Juffrou Smit het ‘n sonkol op haar bed gehad wat net skielik verdwyn het! Gryskat het daarvan gehou om in die sonkol te gaan lê. Dadelik het swartkat en gemmerkat begin om die sonkol te soek. Hulle het die huis behoorlik omgekeer, terwyl Juffrou Mollie uit was om inkopies te gaan doen. Kaste se laaie is oopgetrek, tafeldoeke is afgetrek, boekrakke is omgekeer, alles het inmekaar getuimel. Selfs ‘n glasvoël en porseleinbeeldjie van ‘n meisie het afgeval en bo-op ‘n hoop boeke op die mat beland. Hulle het later kombuistoe verskuif en daar gaan soek. Die kombuisgordyntjies was deurskynend en daardeur kon hul sien dat daar niks daaragter was nie. Later was hulle in Juffrou Mollie se slaapkamer en daar het hulle ook ‘verwoesting’ aangerig soos hul gesoek het. Toe sien hul die houtkis, waarin die nuwe teestel gepak was, reg voor die venster! Hulle het die kis bespring en probeer trek en later dit reggekry dat die kis kantel en begin val. Met ‘n gemiaau en ‘n geblaas het hul rondgespring soos hul geskrik het. Toe, met steeds verskrikte oë, sien gryskat Juffrou Mollie se bed raak! Op haar bed het die goue sonkol verskyn! Toe Juffrou Mollie tuiskom, was sy minder beindruk met al die gemors in die huis, maar besef waaroor als gegaan het. Sy het besef dat sy onnosel was om die kas voor die venster te skuif en sodoende die sonkol van gryskat te ontneem! – Die boek is een van my talle Afrikaanse kinderboeke wat ek het. Jenny Seed se boeke kan enige tyd gelees word, dit sal altyd ‘n wenner wees. Die illustrasies in die boek is ook puik, reg op die vlak van die kind wat maak dat die boek ‘n kinderboekwenner is.
Posted in Afrikaans, boeke, Chess | Tagged Afrikaans, Kinder stories, storie oor katte | 11 Comments	11 Responses
on 19/08/2011 at 13:36 | Reply Xena Phoenix
Ek was self mal oor Jenny Seed se boeke. Het talle by die huis. Baie geskiedenis deur haar geleer.
on 19/08/2011 at 15:33 | Reply Nikita
hi Xena, Ja sy het graag kinderverhale met ‘n geskiedenis-agtergrond ook geskryf – vir die ouer kind – 9+ ek dink nogal veral oor die Boere-oorlog. Ek onthou 2 spesifiek.
on 19/08/2011 at 21:24 | Reply Peet
Soos ‘n tannie (onderwyser) van my vrou gesê het oor televisiestories vergeleke met radiostories:
Sit julle daar saam voor die TV (ek verkies nog steeds beeldradio) en kyk na ‘n storie dan is alles vir almal presies dieselfde en agterna is daar maar min om oor te gesels aangaande die storie.
Is dit egter ‘n radio-of boekstorie dan loop die verbeelding volstoom en dan is daar agterna baie om oor te gesels soos die plek(ke), persone ens. in die storie want niemand gaan alles dieselfde sien of ondervind.
Dit is hierdie ryke verbeelding wat van mense skrywers,digters,ingenieurs,argitekte,uitvinders,beeldhouers,ens. maak.Kortom gaan sukses gepaard met drome vir nie net die hede maar ook vir die toekoms. Verbeelding bestaan in elke mens maar moet van kleintyd geoefen en ontwikkel word.Daar waar die teorie dan ook ‘n uitdaging is om ‘n werklikheid te kan word. ‘n Uitmuntende voorbeeld is Jules Verne se “onmoontlike stories”.
Daarom is dit ‘n goeie ding om kinders aan te moedig om ook nie altyd net dit wat opgedis word te aanvaar maar om feitelik met mekaar te verskil en sodoende respek te kan hê vir verskille in etnisiteit,kultuur,godsdiens,velkleur,rykdom,politiek ens.
Per slot van rekening kan jy nie respek verwag van iemand waarvoor jy nie respek betoon in julle verskille. So kan elkeen nogtans iets leer by die ander maar steeds fundamenteel onoortuigbaar bly in fundamentele dinge soos byv. godsdiens,kultuur.
ONVERDRAAGSAAMHEID en die saamgooi van volke wat nie bymekaar hoort is ‘n kolkpot van probleme. Dalk die huidige Engeland en S.A.? Sekerlik nog ander lande.Kyk maar ook in Afrika. Die gewoontes en gebruike van stamme in byv. Afrika het al menige “regeerder” op sy neus laat kyk.Ons is nie dieselfde en sal NOOIT dieselfde wees. As jy in ‘n situasie beland waar daar ‘n botsing is in sê gewoontes moet jy VRA oor “wat nou?” as om onbewustelik jou wil af te dwing want jy gaan jou vasloop. Kyk waar trek ek nou met die woordjie VERBEELDING. Die omvang is onbeperk.
on 20/08/2011 at 10:53 | Reply Nikita
hi Peet, Ja verbeelding is iets wat min mense regtig het en nou met die hedendaagse televisie, – waarvoor so baie kinders vasgenael sit – word die verbeelding nie veel gestimuleer nie. Een voordeel van die ‘visuele’ is dat ons in die Onderwys soveel MEER bevoorreg is as voorheen, want ons gebruik al die visuele stimulasie tot ons voordeel, dus het dit sy voordeel indien dit REG gebruik word. En ja, respek is baie belangrik, dit raak mense in enige situasie oral oor die wereld. Daaroor kan mens ook boeke vol skryf.
on 28/08/2011 at 22:21 | Reply toortsie
Hoe is dit dan dat ek nie ‘n kommentaar gelewer het nie? Want ek HET hierdie storie kom lees??? Dalk het ek te gou verander na ‘n ander webblad.
Dankie vir jou storie. Ek hoop ook die sonkol word gou weer gevind.
on 28/08/2011 at 22:34 | Reply Nikita
hi Toorts, Ek dink jy het toe op ‘n ander link kommentaar gelos, of dalk wou jy hier, maar toe vergeet/verander. 🙂
on 29/08/2011 at 02:23 | Reply Dan
Of course I can’t read any of this, but it appears to be about cats, and as you know, I love cats.
on 29/08/2011 at 11:21 | Reply Nikita
Hi Dan, this entry is actually a ‘sad’ one. It is a ‘story’. Toorts asked me to write a ‘story’ and this one is about South Africa. In the book the grey cat is looking for her sun spot – where she normally relaxes – or taking her naps. She was sad, it was gone and the two other cats were trying to find the sun spot and discovered the wooden cabinet in front of the window and when they moved it, the spot was there! Well, i compared ‘my story’ to this. We [South Africans] are ALL looking for the ‘golden sun spot’ and everybody tries to find it. Some are making a bigger mess of the country, whilst trying to find it, – politicians – and hopefully we all will find it AGAIN one day. Hopefully that one day is SOON.
on 17/09/2011 at 13:11 | Reply soekenjin aanwysers « Toortsie se Blog
[…] oor Skulpiesbaai”. Nee jong, ek weet regtig nie, maar ek sal vir Nikita vra. Sy is regtig goed met sulke […]
on 22/09/2011 at 09:52 | Reply Quin
My kinders het seker al haar boeke en lees hulle oor en oor,wat n legende is sy nie!
on 24/09/2011 at 15:22 | Reply Nikita
Hi Quin! Welkom hier by my blog! Dankie vir jou booskappie. Ja-nee, sy is behoorlik ‘n legende en iemand wie se boeke enige kind moet lees.
December 2016 October 2016 September 2016 August 2016 July 2016 April 2016 March 2016 February 2016 January 2016 December 2015 November 2015 October 2015 August 2015 July 2015 June 2015 April 2015 March 2015 November 2014 October 2014 August 2014 July 2014 June 2014 April 2014 February 2014 January 2014 December 2013 November 2013 October 2013 September 2013 August 2013 June 2013 May 2013 March 2013 February 2013 January 2013 December 2012 November 2012 October 2012 September 2012 August 2012 July 2012 June 2012 May 2012 April 2012 March 2012 February 2012 December 2011 November 2011 October 2011 August 2011 July 2011 June 2011 May 2011 April 2011 March 2011 February 2011 January 2011 December 2010 November 2010 October 2010 September 2010 August 2010 July 2010 May 2010 April 2010 March 2010 February 2010 December 2009 November 2009 October 2009 September 2009 August 2009 July 2009 June 2009 May 2009 April 2009 March 2009 February 2009 January 2009 December 2008 November 2008 October 2008 September 2008 August 2008 July 2008 June 2008 May 2008 April 2008 March 2008 February 2008 January 2008 December 2007 November 2007 October 2007 September 2007 August 2007 July 2007 June 2007 August 2011